rlitschk/wikidir huggingface dataset:
Signe Tillisch is en olt Appelsort, de oorsprünglich ut Jütland stammt. Se entstunn 1860 as Samling in den Gorden vun den Hardesvogt Tillisch in Bjerre dicht bi de oostjüütsch Stadt Horsens. Tillisch hett de Sort nah sien Dochter Signe nömmt. De oorsprünglich Boom wurr in en Kübel hollen un to dat Goot Rosenvold dicht bi Vejle versett un dor utplant. 1866 hett man dorvan Samen trucken un af 1885 verbreedt. De Schaal vun de Signe Tillisch is geel bit grööngeel (an de Sünnsiet mitünner ok licht orange), de Appel an sück groot un breet un bannig kantig. Dat Fruchtfleesch is saftig, de Smack frisch un aromatisch. De Oorntiet is in de Regel Anfang Oktober, de Appels könnt bit Wiehnachten lagert wurrn. Signe Tillisch is en bannig gooden Tafelappel, lett sück aber ok goot bi’t Backen un to Saftmaken bruken. De Boom is recht starkwassend, langlevend un kann ok, wen he öller is, noch völ Appels dragen. Ok to en Spalierhollen kann de Boom bruukt wurrn. De Sort hett gern en warmen lehmigen Boden, bruukt aber kien hooch Temperaturen. Signe Tillisch weer to Anfang vun dat 20. Jorhunnert en van de leevsten Appelsorten in Däänmark un ok in Noorddüütschland verbreedt. Sietdem
Hieronymus Gradenthaler, ok: Kradenthaler (* 27. September 1637 in Regensburg; † 19. Juli 1700 in Regensburg) weer en düütsch Organist un Komponist. Sien Vader Augustin Gradenthaler (um 1600–1660) weer Organist an de evangeelsch Kark St. Oswald in Regensburg, wo 1543 för de Bürgerschap de Reformatschoon inführt wurrn weer un dat nu protestantisch-rieksstädtische Gymnasium poeticum mit sien Kantoren to en wichtig Zentrum för de Musikutbillen in Süüddüütschland wurr. Hieronymus Gradenthaler wurr Amtsnahfolger vun sien Vader un hett sien ganz Leven in sien Gebortsstadt verbrocht. Neven eenig geistlich Arien hett he ok weltliche Musik verfaat: in sien "Musicalischen Recreation" hett he mehrere Suiten un Sonaten för Vigelien un Generalbass herutbrocht, sien Danzstücken för Strieker ("Deliciae musicales") in Suitenform bargen eerstmols en lütt Sonatina, de de Partita vöranstellt is. In de Sammlung "Geistlicher Blumenstrauß" hett he Leeder vun den Regensburger Dichter Johann Ludwig Prasch vertoont. musicologie.org Dorstellung in Franzöösch: Biografie, Kunstwarken, Borns, Bibliografie DNB-Katalog Personennaamdatei
Wiktor Iwanowitsch Kossitschkin (russch: Виктор Иванович Косичкин}}; * 25. Februar 1938 in Moschki; † 30. März 2012)) weer en russisch Iesflinkköper. Bi de Olympisch Winterspelen 1960 in Squaw Valley wunn he an sien 22. Gebortsdag de Goldmedaille över 5000 Meter vör Knut Johannesen. Twee Daag later weer dat jüst ümgekehrt bi dat Rennen över 10.000 m – Johannesen wunn un Kossitschkin kreeg de Sülvermedaille över disse Streck. 1961 weer he dorto noch Europameester und 1962 Weltmeester in den Mehrkamp. 1960 Olympic Speed Skating Champ Kosichkin Dies Kossitschkin in de Datenbank vun Sports-Reference.com (engelsch) Kossitschkin up Legenden vun den sowjeetschen Sport (russch) Statistiken bi Speedskatingnews
Fohrendörp (hoochdüütsch Fahrendorf) is en Dörp in de Gemeen Gnarrenborg in’n Landkreis Rodenborg, Neddersassen. Fohrendörp liggt in’t Düvelsmoor. De Noordoostkant von dat Dörp is so bi een Kilometer von de Oost af. De Naveröörd sünd Örel in’n Noorden, Sprekens in’n Noordoosten, Minst in’n Süüdoosten (op de anner Sied von de Oost), Klenkendörp in’n Süden, Fohrendaal in’n Süüdwesten un Öös, Poggmöhlen un Barchel in’n Noordwesten. Fohrendörp is 1771 as Stratendörp un Moorkolonie grünnt worrn. 1775 hett dor denn ok en Glashütt apenmaakt. 1929 is Fohrendörp mit Fohrendaal to een Gemeen tohoopleggt worrn un an’n 8. April 1974 bi de Gemeenreform in Neddersassen denn mit de Gemeen Gnarrenborg. Fohrendörp is evangeelsch-luthersch präägt un höört to dat Kaspel Bremervöör. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. De Karkhoff von Fohrendörp liggt an de Straat An’t Denkmaal. Dat Wapen wiest op grönen Grund dree sülvern Mooreschers. opstunns: Martin Wilshusen Fohrendörp liggt an de Kreisstraat 102, de in’n Noordoosten över Sprekens na Bremervöör löppt un in’n Süüdwesten över Fohrendaal un Langenhusen na Gnarrenborg. Na Süüdoosten geiht de K 101 af, över de een na Klenkendörp un Mintenborg kummt. De nächste
De Borg Vöör weer en Borg in Bremervöör, de later von de Bischööp von Bremen as Residenz bruukt un as Slott Bremervöör utboot worrn is. De Anlaag is 1682 afreten worrn. Dat Kanzliehuus, dat to dat Vörwark von de Borg tellt un nableven is, warrt vondaag von dat Bachmann-Museum bruukt. De eerste Borg hett de Hertog Lothar twischen 1112 un 1122 boon laten. De Oost harr an de Steed en natürliche Föör un de Oort weer dorüm wichtig för den Hannel, de von Hamborg un ut’n Noordoosten na Bremen na’n Süüdwesten lopen deed (to’n Bispeel över den Ossenpadd). De Borg hett in de nakamen Tied ünner annern de Greven von Stood, Hinnerk de Lööw un von 1219 af an denn dat Arzbisdom Bremen tohöört. De Borg leeg anners as Bremen temlich tomerrn in’t Stift von dat Bisdom un weer dorüm strategisch wichtig. Dat weer ok de Sitt von de Amtsväägt von’n Bischop. Deelwies hebbt sogor de Bischööp sülvst op de Borg seten un ehr bilütten to en Slott utboot. Dat Bomateriaal keem von dat 19. Johrhunnert af an vör allen ut de Tegelee in Bevern. As de Dörtigjohrige Krieg anfüng, bestünn de Anlaag ut en Insel in de Oost, de
Dat Gymnasium Bremervöör is en Gymnasium in de Stadt Bremervöör. Na dat Gymnasium Bremervöör gaht de Schölers ut de Gemenen Bremervöör un Gnarrenborg, de Samtgemeen Geestborn un ut de Gemenen Deins, Farm un Sandbossel von de Samtgemeen Sürsen. Vör 1961 harr Bremervöör keen Gymnasium. De Schölers müssen denn na dat Athenäum oder de Vincent-Lübeck-School na Stood gahn oder kunnen von 1955 af an na dat St.-Viti-Gymnasium in Zeven gahn. Dat Gymnasium hett an’n 14. April 1961 den Ünnerricht anfungen un weer in de Grundschool mit ünnerbröcht. De Grundsteen för en egen Schoolhuus is an’n 28. August 1961 leggt worrn un to Oostern 1964 kunn de Ünnerricht in dat ne’e Schoolhuus anfangen. Dat eerste Abitur mit 18 Abiturienten hett dat in’n Juni 1967 geven. De Schölertallen deden piel hooggahn un de Landkreis Bremervöör hett dorüm al 1970 beslaten, dat en neet Schoolhuus un Sporthall bi dat Schoolzentrum Tingo boot warrn schullen. 1974 is dit Gebüüd denn boot worrn. De Schölertall leeg 1991/1992 bi 337 un is bet 1997/1998 op 280 fullen. In de Tied bet 2003/2004 is de Schölertall wedder düchtig wussen op 436. 2004 is de Orientierungsstufe in Neddersassen afschafft worrn un de Gymnasien hebbt de Klassen 5 un 6
Holsseln is en Oort in de Gemeen Geestland in’n Landkreis Cuxhoben, Neddersassen. Bi Holsseln höört ok de lüttje Oort Holsselnerfeld mit bi. Holsseln liggt op’n Rand von de Geest (Hoge Lieth). Na Westen hen slütt sik de Masch von Land Wusten an. Dör dat Siedland von de Masch löppt de Wallsgroov. De Naveröörd sünd Millm mit Kraansborg in’n Noorden, Krümpel in’n Noordoosten, Niewohl in’n Oosten, Hemendörp in’n Süüdoosten, Sievern in’n Süden, Dorum in’n Westen un Cappel in’n Noordwesten. 1711 hett dat in Holsseln brennt un alltohoop 45 Hüüs sünd dor bi afbrennt. Holsseln leeg fröher in de Böörd Debst un dat Amt Beers. In de Franzosentied hett de Oort to de Kommuun Niewohl tohöört. Von 1852 bet 1885 hett de Oort bi dat Amt Dorum bihöört un denn bet 1932 bi’n Kreis Leh. Von 1932 bet 1977 leeg Holsseln in’n Landkreis Wersermünn. 1971 is dat Dörp Deel von de Samtgemeen Niewohl worrn, de aver mit de Gemeenreform in Neddersassen 1974 wedder oplööst worrn is, as Holsseln mit de Gemeen Langen tohoopleggt worrn is. De Gemeen Langen is to’n 1. Januar 2015 oplööst worrn. Dat Rebeed höört nu to de Gemeen Geestland. In’n Eersten Weltkrieg sünd 23 Soldaten ut Holsseln fullen
De Aiguille d’Argentière is en 3.901 m över de See hooch Barg up de Staatsgrenz vun de Swiez un Frankriek. Eerstbestieger weer Edward Whymper, de ok de Bargen Barre des Écrins, Aiguille Verte un dat Matterhorn as Eerst besteegen hett. Sien Kollegen an' 15. Juli 1864 weern dormals A. Reilly un de Führers Michel Croz, M. Payot, H. Charlet. Aiguille d'Argentière. Mehr Biller, Videos oder Audiodateien to’t Thema gifft dat bi Wikimedia Commons.
Disse Artikel is man blots en Stubben. Du kannst Wikipedia helpen un em verbetern. Santiago de Chile is de Hööftstadt vun Chile. Santiago de Chile hett 5.428.590 Inwahners (Johr 2002) un hett en Flach vun 641,4 km². Santiago de Chile. Mehr Biller, Videos oder Audiodateien to’t Thema gifft dat bi Wikimedia Commons.
De Region Makedonien , up Greeksch: Μακεδονία, Makedonia) is en histoorsche Landschop up den Balkan. Dat langt over de greeksche Region Makedonien, dat Land Noordmakedonien un den Oblast Blaguvgrad in’n Süüdwesten vun Bulgarien hen. De ganze Region is um un bi 67.000 km² groot un dor leevt bi 5 Millionen Lüde in. De Region Makedonien is en vun de Landstreeke up den Balkan, wo dat an’n meisten Striet um geven hett. 1912, as ganz Makedonien noch Deel vun dat Osmaansche Riek weer, hett de so nömmte Makedoonsche Frage den Grund geven for de beiden Balkankriege, de denn wedder up den Eersten Weltkrieg toföhrt hefft. Nadem Jugoslawien ut’neen fullen weer, is de „Sozialistische Republiek vun Makedonien“ en unafhängigen Staat wurrn un hett den Naam „Republiek Makedonien“ annahmen. De Naam vun düsse Republiek is ut greeksche Sicht so interpreteert worrn, as wenn de Staat de greekschen Rebeden von de Region Makedonien beanspruchen dö, vundeswegen is in’n internationalen Verkehr over de „Vörmolige Jogoslaawsche Republiek Makedonien“ snackt worrn (mit de engelsche Kortform FYROM, the Former Yugoslav Republic of Macedonia). De Naamstried twüschen Grekenland un Makedonien is 2019 bileggt worrn, as sik de Staat Makedonien den ne’en Naam Noordmakedonien geven hett. Kiek unner Makedonien (Antike)
Renato Dulbecco (* 22. Februar 1914 in Catanzaro, Italien; † 20. Februar 2012 in La Jolla, Kalifornien, USA) weer en US-amerikaansch Bioloog vun italieensch Herkunft. Dulbecco hett an de Universität in Turin studeert und hett 1936 sien Dokter makt. 1947 is he in de USA kommen un hett later an dat Salk Institute for Biological Studies in La Jolla, Kalifornien arbeit. 1964 kreeg he den Albert Lasker Award for Basic Medical Research, 1965 den Howard Taylor Ricketts Award, 1967 den Paul-Ehrlich-und-Ludwig-Darmstaedter-Pries, 1973 den Louisa-Gross-Horwitz-Preis, 1974 den Selman A. Waksman Award in Microbiology un 1975 tosommen mit David Baltimore un Howard Martin Temin den Nobelpries för Physiologie oder Medizin „för hör Opdecken up dat Rebeet vun de Wesselwirkungen tüschen Tumorviren un dat genetisch Material vun de Zelle“. Der Bauplan des Lebens. Die Schlüsselfragen der Biologie. Piper, München u. a. 1991, ISBN 3-492-03333-4. (mit Riccardo Chiaberge): Konstrukteure des Lebens. Medizin und Ethik im Zeitalter der Gentechnologie. Piper, München u. a. 1991, ISBN 3-492-11415-6 (Piper 1415). Dulbecco up de Siet vun den Nobelpries DNB-Katalog Personennaamdatei Renato Dulbecco, winner of the Nobel Prize for medicine, dead at 97
Berensch is en Oort in de Gemeen Cuxhoben in’n Landkreis Cuxhoben, Neddersassen. De Oort billt binnen Cuxhoben tohoop mit Arensch de Oortschop Berensch-Arensch. Berensch liggt op de Geest glieks an de ole Kant von de Noordsee. Dör dat Winnen von Neeland liggt de Oort nu aver meist twee Kilometer von de Noordsee un den Natschonalpark Neddersassisch Waddensee af. In’n Oosten liggt de Cuxhobener Küstenheid. Dat Ekenkrattholt bi Berensch is as Naturschuulrebeed schuult. De Naveröörd sünd Arensch in’n Noordwesten, Spangen un Holt in’n Noordoosten, Olenwoold un Franzenborg in’n Oosten, Ox in’n Süüdoosten un Spieker Neefeld in’n Süüdwesten. De Oort kummt 1311 toeerst in de Oorkunnen vör, as Werner von Beers de Kark in Olenwoold Hüüs in Berensch schenkt. Berensch höört von öllers to Hadeln, de Grenz na Wusten is de Oxter Beek in’n Süden von Berensch. 1394 is Berensch tohoop mit Stickenbüttel, Duhnen, Döös, Sahlenborg, Steenmarn un Ritzbüttel an Hamborg verköfft worrn. Nadem 1586 in’n Buxthuder Rezess de Grenz twischen dat Amt Ritzbüttel un Wusten fastleggt worrn is, hebbt se 1589 bi Berensch en Schedelsteen opstellt, de disse Grenz kennteken schull. Berensch hett sik 1873 mit Arensch to een Gemeen tohoopdaan un de Gemeen Berensch-Arensch billt. 1930 hett dat Elbe-Weser Radio
Arensch is en Oort in de Gemeen Cuxhoben in’n Landkreis Cuxhoben, Neddersassen. De Oort billt binnen Cuxhoben tohoop mit Berensch de Oortschop Berensch-Arensch. Arensch liggt op de Geest glieks an de ole Kant von de Noordsee. Dör dat Winnen von Neeland liggt de Oort nu aver so bi 500 Meter von de Noordsee un den Natschonalpark Neddersassisch Waddensee af. In’n Süüdoosten liggt de Cuxhobener Küstenheid un in’n Noorden twischen Sahlenborg un Arensch de Wernerwald. De Naveröörd sünd Sahlenborg, Spangen un Holt in’n Noordoosten, Olenwoold in’n Süüdoosten un Berensch in’n Süden. 1394 is Arensch tohoop mit Stickenbüttel, Duhnen, Döös, Sahlenborg, Steenmarn un Ritzbüttel an Hamborg verköfft worrn. Arensch hett sik 1873 mit Berensch to een Gemeen tohoopdaan un de Gemeen Berensch-Arensch billt. Arensch hett noch bet to’n Groot-Hamborg-Gesett (1. April 1937) to Hamborg tohöört. Denn is dat Deel von’n Kreis Land Hadeln worrn. An’n 1. Februar 1971 is Arensch denn Deel von de Gemeen Cuxhoben worrn. Arensch is evangeelsch-luthersch präägt un höört to dat Kaspel Olenwoold. För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört. Von Arensch gifft dat lüttjere Straten na Sahlenborg, Berensch un an de Kreisstraat 7 ran,
Thomas Tusser (* 19. Oktober 1524 in Rivenhall, Essex; † 3. Mai 1580 in London) weer en engelsch Dichter un Verfaater vun landwertschaplich Arbeiten. Tusser stamm ut en Adelsfamilie ut Essex un wurr in Eton un an dat King’s College in Cambridge ertrucken. He keem as Musiker un Singer an den Hoff vun Lord William Paget. Nah teihn Johr hett he sück torüchtrucken un leet sück in Suffolk as Buer daal, wo he sien Schrift „A Hundreth Good Points of Husbandrie“ verfaat hett (1557). De Schrift wurr later to „Five Hundred Good Points of Husbandrie“ (1573) wieder makt in in dat folgend Johrhunnert faken nahdruckt. Tusser harr aber as Buer kien Spood. He is mit Schulden in en Londoner Gefängnis storven. De fiktive Figur vun de Time Warner Company, Pinguin, is en kloogen Batman-Gegner – he leest de Gedichte vun Thomas Tusser. Biographie Gedicht aus dem Gedichtsband "A Hundreth Good Points of Husbandrie" Bildnis vun Thomas Tusser DNB-Katalog Personennaamdatei
Hermann Dinkla (* 22. Januar 1943 in Haag) is en düütsch Politiker vun de CDU. He weer Präsident vun den 16. Neddersassischen Landdag. Hermann Dinkla hett eerst Dischler in de Bedriev vun sien Vader lernt. Sien Lehre hett he as Dischlermeester afslooten. He hett denn as Bedrievsleiter arbeit, bevör he över den Tweeten Bildungsweg an de Carl von Ossietzky Universität Ollnborg van 1974 bit 1976 Sellschoppslehre, Politik, Sozialkunde, Arbeitslehre un van 1976 bit 1979 Ökonomie studeeren dee. 1972 is Dinkla de CDU bitreden. He is siet 1994 Liddmaat vun den neddersassischen Landdag. Van 2003 bit 2008 weer he stellvertreten Vörsitter vun de CDU-Landdagsfraktschoon. Dinkla hörr todem den Landsvörstand vun de CDU in Neddersassen an. An'n 26. Februar 2008 wurr he to'n Präsidenten vun den 16. Neddersassischen Landdag. He hett ankünnigt, bi de Landdagswahl 2013 nich weer antotreden. Dinkla leevt in Westerholt in Oostfreesland. He is verheiraadt un hett dree Kinner. Landtagspräsident Hermann Dinkla verzichtet auf erneute Kandidatur, in: Rundblick 2012, Nr. 016. Hermann Dinkla. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Hermann Dinkla Biografie up de Websteed vun den Landdag CDU-Fraktschoon in' Neddersassischen Landdag
Bon Voyage (franzöösch: „Gode Reis“) betekent Bon Voyage, Propagandafilm vun Alfred Hitchcock ut dat Johr 1944, Bon Voyage, philippinschen Film ut dat Johr 1958, Bon Voyage!, Familienfilm vun Walt Disney ut dat Johr 1962, Bon Voyage, Filmdrama ut dat Johr 2003, Bon Voyage, franzöösch Feernsehdrama ut dat Johr 2006, Bon Voyage, US-amerikaansch Musikgruppen-Projekt, Bon Voyage, Musikalbum vun McCoy Tyner. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bon Voyage is de Titel vun en Propagandafilm, de in’t Johr 1944 vun Alfred Hitchcock na en Idee vun Arthur Calder-Marshall dreiht worrn is. Disse Kortfilm is een vun twee Filmen, de Hitchcock op Vermiddeln vun en Fründ för dat britische Informatschoonsministerium in England maakt hett, üm sien Bidrag för de Möhen vun de Allieerten in’n Krieg to leisten. He wull dormit de franzöösche Résistance sien Respekt wiesen. De tweete Film weer Aventure Malgache. De schottische Fleger John Sandy Dougall is in’n Tweeten Weltkrieg as Fleger vun de Royal Air Force (RAF) in düütsche Kriegsfangenschop kamen. He künn utneihn un warrt nu in London utfraagt, woans sien Flucht aflopen is. In en Torüchblennen warrt nu ut Sicht vun Dougall wiest, wat passeert is, as he mit sien poolschen Kameraad dör dat besette Frankriek flücht is. Los geiht dat dormit, dat de beiden en Café in Reims opsöken wulln, woneem se Kuntakt to de Résistance kriegen schülln. De Pool övertüügt em, dat blots een vun jem dorhen gahn schüll un dat Dougall beter nich hengahn schüll vunwegen sien Akzent, de em seker verraden de. Besehrt kummt he torüch, vunwegen dat he bi sien Flucht mit en Nazi to doon kregen hett,
Jonathan Tiernan-Locke (* 26. Dezember 1984 in Plymouth) is en ehmalger britisch Radrennfohrer ut England. Jonathan Tiernan-Locke wunn 2008 en Deelstreck bi dat Totnes-Vire Stage Race un kunn so ok de Gesamtwertung winnen. So richtig Spood harr he 2012 as he de Middelmeer-Rundfohrt un de Tour du Haut-Var winnen kunn. In' August 2014 wurr he wegen Doping bit to'n 31. Dezember 2015 sparrt, woruphen sien Verdrag bi Sky uplööst wurr. 2016 hett he weer en Rennen bestreeden. In'n Februar 2017 hett Tiernan-Locke sien Rückträe van den Radsport verklort, nahdem he kien nee Team funnen harr. 2010 en Deelstreck FBD Insurance Rás 2011 een Deelstreck Vuelta a León 2012 twee Deelstrecken un Gesamtwertung Middelmeer-Rundfohrt een Deelstreck un Gesamtwertung Tour du Haut-Var twee Deelstrecken un Gesamtwertung Tour Alsace 2009 Plowman Craven-Madison 2010 Rapha Condor-Sharp 2011 Rapha Condor-Sharp 2012 Endura Racing 2013 Sky ProCycling 2014 Team Sky (bit Juli) Jonathan Tiernan-Locke in de Datenbank vun Radsportseiten.net
Rolf-Dieter Wolfshohl (* 21. Oktober 1960 in Köln; † 13. November 2011 in Bonn) weer en düütsch Radrennfohrer. Rolf-Dieter Wolfshohl, Söhn vun den Radrennfohrer Rolf Wolfshohl, gull as hoopnungsvull Amateurfohrer, de as sien Vader ok Querfeldin-Rennen fohren dee. 1983 wunn he dat Straatenrennen Rund um Köln. Bi de Düütsch Straatenmeesterschapen in Alpirsbach 1984 hett he sück bi en Massenstörrt en Halswirbel braken un weer siet dem bit to’n Hals lahm. In’ November 2011 is he an en Krebslieden storven. Rolf-Dieter Wolfshohl gestorben auf radsport-news.com v. 13. November 2011 Rold-Dieter Wolfshohl in de Datenbank vun Radsportseiten.net
Groden is en Oort in de Gemeen Cuxhoben in’n Landkreis Cuxhoben, Neddersassen. Groden liggt in de Masch glieks bi de Münn von de Elv in de Noordsee. De Naveröörd sünd Olenbrook in’n Süüdoosten, dat Westerenn von de Worth in’n Süden, Olenwoold in’n Süüdwesten un Cuxhoben un Ritzbüttel in’n Noordwesten. Hertog Erik I. von Sassen hett de Kaspels Groden un Olenwoold 1324 bi Wolderik Lapp in Pand geven. De Lapps hebbt dat 1372 denn wedder bi Hamborg in Pand geven un Groden tohoop mit dat ganze Amt Ritzbüttel an’n 31. Juli 1394 an Hamborg verköfft. 1616 hebbt se anfungen dat Butendieksland bi Groden intodieken. An’n 26. Juni 1756 hett dat in Groden en Tornado geven, de dor temlich veel Schaden maakt hett. Groden is an’n 1. März 1935 mit de Gemeen Cuxhoben tohoopleggt worrn. Cuxhoben un Groden hebbt noch bet to’n Groot-Hamborg-Gesett (1. April 1937) to Hamborg tohöört. Denn sünd se Deel von’n Kreis Land Hadeln worrn. In’n Eersten Weltkrieg sünd 25 Soldaten ut Groden fullen oder vermisst. Groden is evangeelsch-luthersch präägt un billt mit de St.-Abundus-Kark en egen Kaspel. Op’n Karkhoff in Groden gifft dat en Gedenkplaat för de Doden von de Marine in’n Eersten Weltkrieg, de hier begraven worrn
Sahlenborg is en Oort in de Gemeen Cuxhoben in’n Landkreis Cuxhoben, Neddersassen. Sahlenborg liggt op de Geest bi de Noordsee un de Neddersassische Waddensee un in de Cuxhobener Küstenheid. De Wernerwald liggt in’n Süüdoosten. De Naveröörd sünd Duhnen un Döös in’n Noordoosten, Cuxhoben un Westerwisch in’n Oosten, Süderwisch, Spangen un Holt in’n Süüdoosten un Arensch in’n Süüdwesten. Toeerst in de Oorkunnen kummt de Sahlenborg, wat en Borg von de Herrn von Lapp wesen is, an’n 19. Juli 1325 vör, as Wolderik Lapp in en Verdrag toseggt, dat he nich mehr gegen Jan von Stotel un Luder von Wersebe angahn will. De Lapps sünd denn aver so üm un bi 1400 na de Borg Ritzbüttel wegtrocken. 1394 warrt de Oort tohoop mit Döös, Stickenbüttel, Duhnen, Steenmarn un Ritzbüttel an Hamborg verköfft. In’n Eersten Weltkrieg sünd twölv Soldaten ut Sahlenborg fullen oder vermisst, un in’n Tweten 117. Sahlenborg hett noch bet to’n Groot-Hamborg-Gesett (1. April 1937) to Hamborg tohöört. Denn is dat Deel von’n Kreis Land Hadeln worrn. An’n 1. Juli 1963 is Sahlenborg mit Holt-Spangen to en Samtgemeen tohoopgahn un an’n 1. Juni 1970 is Sahlenborg denn Deel von de Gemeen Cuxhoben worrn. Sahlenborg is evangeelsch-luthersch präägt un billt mit de
Jesper Thilo (* 28. November 1941 in Kopenhagen) is en däänsch Jazzmusiker (Saxophonist, Klarinettist un Flötist). Thilo fung mit elf Johren mit dat Saxophonspeel an; an dat Königlich Musikkonservatorium hett he denn klassisch Klarinett studeert. He weer 23 Johr lang as Altsaxophonist in de Danmarks Radios Big Band tätig un hett siet den 1960er Johren in dat Umfeld vun de däänsch Mainstream Jazz Szene arbeit. As Sideman hett Thilo ünner annern bi Upnahmen vn Edmond Hall, J. C. Higginbotham, Roy Eldridge, Ben Webster, Coleman Hawkins, Benny Carter, Harry Sweets Edison, Eddie Lockjaw Davis, Vic Dickenson, Dizzy Gillespie un Clark Terry mitwarkt. Siet Anfang vun de 1970er Johren hett he ok ünner eegen Naam en Reeg vun Alben up de Plattenlabel Storyville bzw. Music Mekka upnommen. Tribute to Frog mit Richard Boone, Jesper Lundgaard, Svend-Erik Nørregaard, Clark Terry, 1980 Copenhagen 1980 (live) mit Billy Hart, Jesper Lundgaard, Svend-Erik Nørregaard, Clark Terry, Mads Vinding, 1980 Jesper Thilo Quartet Swingin' Friends Aura mit Miles Davis, 1985 Jesper Thilo Quintet featuring Harry Edison mit Harry Sweets Edison, Ole Kock Hansen, Jesper Lundgaard, Svend-Erik Nørregaard, Hugo Rasmussen, 1986 Shufflin' Don't Count Him Out Jesper Thilo Quintet with Hank Jones mit Hank Jones, Svend-Erik Nørregaard, Doug
Wanhöden is en Oort in de Gemeen Noordholt in’n Landkreis Cuxhoben, Neddersassen. Wanhöden liggt an’n Rand von Geest (Hoge Lieth) un Moor De höögste Punkt is de Wanhödener Barg mit 55 m över NN. De Emmelk hett ehren Born bi Wanhöden un flütt na Oosten, na de Medem hen. In’n Noordwesten liggt de Flegerplatz Noordholt. De Naveröörd sünd Köstersweg in’n Noorden, Süderheid un Füürsteed in’n Noordoosten, Krümpel in’n Süden, Millm in’n Süüdwesten un Wusterheid in’n Noordwesten. De öllste Nawies för Minschen in dat Rebeed von Wanhöden sünd de Hogensteen in’n Hogensteenforst, de in’n Süden liggt. In de Oorkunnen kummt de Oort toeert 1509 as Wahoyen in dat Göderregister von dat Klooster Niewohl vör. In’n Eersten Weltkrieg sünd 27 Soldaten ut Wanhöden fullen oder vermisst, un in’n Tweten 16. Wanhöden is an’n 1. Januar 1970 mit de Gemeen Noordholt tohoopleggt worrn. Wanhöden is evangeelsch-luthersch präägt un hett fröher to dat Kaspel von de Krüüzkark in Olenwoold höört. 1973 is Wanhöden in dat Kaspel von de Kark to’n goden Heer in Noordholt wesselt. För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört. In Wanhöden gifft dat en Denkmaal för de Fullenen